section_heading: Povijest
paragraph_text: Klub je osnovan 1877. pod imenom St. Luke's, te je bio jedan od osnivača engleske nogometne lige. Svoje najuspješnije razdoblje imali su 1950-ih, kada ih je predvodio trener Stan Cullis. S ukupno 13 osvojenih velikih trofeja, osmi su engleski klub po uspješnosti. Prvu ligu su osvojili tri puta, četiri puta FA kup, dva puta Liga kup, a 1972. su igrali u finalu Kupa UEFA. Od sezone 2009./10. ponovno se natječu u Premier ligi, nakon što su postali prvaci Championshipa. Nadimak kluba je vukovi, te nastupaju u zlatno-crnim dresovima. Na stadionu Molineux igraju još od 1889.